Արմէն Էլչիեան

## Կենսագրութիւն
Արմէն Էլչիեանի հայրը ծնած է Սիւնիքի Կապան քաղաքը, մայրը՝ Արցախի Մարտակերտի շրջանի Թալիշ գիւղը։ Ծնողքը հանդիպած եւ պսակուած են Երեւանի մէջ եւ 1976 թուականին տեղափոխուած են Մոսկուա։ Արմէն Էլչիեան ծնած է Մոսկուա 1980 թուականին: 19 տարերկանին տեղափոխուած է Ամերիկայի Միացեալ Նահանգներ եւ 28 տարեկանին վերադարձած է Մոսկուա:

## Կրթութիւն եւ մասնագիտացում
2002 թուականին ընդունուած է եւ 2002 թուականին աւարտած՝ ԱՄՆ Ֆիլատելֆիայի համալսարանը, մասնագիտանալով ծրագրաւորման մէջ։ Երկրորդ բարձրագոյն կրթութիւնը Ռուսիա ստացած է 2003 թուականին՝ աւարտելով Մոսկուայի տնտեսական համալսարանի «Միջազգային դրամաֆինանսական գործարքներ» մասնագիտութիւնը: 2005-ին շարունակած է ուսումը Հարվըրտի համալսարանին մէջ՝ «MBA/General management» ուղղութեամբ եւ 2007 թուականին ստացած է մագիստրոսի կոչումը:

## Մասնագիտական գործունէութիւն
Առաջին մասնագիտական քայլերը եղած են IT (ծրագրաւորում) ոլորտին մէջ։ 2002 թուականին դասաւանդած է ծրագրաւորում՝ Ֆիլատելֆիայի համալսարանին մէջ, յետոյ 2002-2005 թուականներուն աշխատած է, որպէս ծրագիրներու նախագծող միջազգային «Քսերոքս» ընկերութեան մէջ։ Շուկայագիտութեան մասնագէտի որոկաւորում ստանալէ ետք 2006-2008 թուականներուն Ամերիկայի Միացեալ Նահանգներու «Ճոնսոն էնտ Ճոնսոն» ընկերութեան մէջ զբաղած է բժշկական սարքաւորումներու համար շուկայագիտութեան ռազմավարութիւններուն մշակումով, յետոյ՝ Ռուսիոյ մէջ GPS համակարգերու մշակումով: 2008-2010 թուականներուն աշխատած է, որպէս մասնաւոր ընկերութեան բիզնես խորհդատու՝ կեդրոնանալով Ռուսիոյ եւ յետխորհրդային երկիրներու կրթական հաստատութիւններու զարգացումով: 2010 թուականին կազմած է իր անձնական համալսարանը, որ հիմնուած էր ժամանակակից հեռահար արհեստագիտութեանց վրայ: Համալսարանին մէջ կ'ուսանէր աւելի քան 1000 աշակերտ: 2012 թուականէն ի վեր Ռուսիոյ մէջ գործող մասնաւոր խորհրդատուական ընկերութեան գործընկերներէն մէկն է: Կը զբաղի ոչ արդիւնաւէտ աշխատող ընկերութիւններու վերազինումով, ինչպէս նաեւ միջազգային ֆինանսաւորումներու նախագիծերով:

## Հայեցիութիւն

## Գրական գործեր
Հիմնական գրական գործերուն ցանկը կ’ընդգրկէ հետեւեալ ինքնակենսագրական նօթերը.

*	Երկկողմանի նախանձը (2015)
*	Խաշկերոյթ (2015)
*	Փառասիրութեան ցաւալի դասը (2015)
*	Գայիանէն (2015)
*	Աստծոյ նուէրները (2015)
*	Հարսանեկան քարաօքէն (2015)
*	Հիասթափութիւն (2015)
*	Թանգարանային գիշերը (2015)
*	«Մամա». մի երգի պատմութիւն (2015)
*	Երկու համերգ, երկու երգիչ (2015)
*	Ռուսական հովտաշուշանը (2015)
*	Հիւանդանոցում (2015)
*	Մի հանդիպում օդանաւակայանում (2015)
*	Անիծուած բնակարանը (2015)
*	Ամենակարեւոր որոշումը (2015)
*	Հայելու միջով (2016)
*	Երջանկութեան որոնումները (2016)
*	Վախճան, զարթօնք եւ յարութիւն (2016)
*	Հրեշտակի մը թեւերը (2019)

## Երաժշտութիւն
Փոքր տարիներէն ունեցեր է սէր երաժշտութեան հանդէպ: Ընդունուած է Մոսկուայի երաժշտական դպրոցը, սակայն միայն երեք տարի սորված է հոն:

Հայերէնով ձայնագրած երգերուն ցանկը կ’ընդգրկէ հետեւեալ երաժշտական գործերը.
*	Ժողովրդական երգերը acabella ոճով՝ «Չինար ես» (հեղինակ՝ Կոմիտաս) եւ «Թամամ աշխարհ» (հեղինակ՝ Սայեաթ-Նովա),
*	Ռոպէրթ Ամիրխանեանի հեղինակութեամբ երգերը՝ «Քո աչքերի խաւարում» եւ «Կարմիր Ծաղիկ մը գարունի» (թէ՛ acabella ոճով, թէ՛ աւանդական գործիքաւորումով),
*	Առնօ Բաբաջանեանի հեղինակութեամբ «Չքնաղ երազ» երաժշտական գործը,
*	Էլվինա Մակարեանի հեղինակութեամբ ճազային «Սէր Աստուծոյ» երգը,
*	Մոցարթի յայտնի դասական գործին հիման վրայ գրուած «Ռեքուիեմ» երգը:

Արմէն Էլչիեան Մոսկուայի մէջ գտնուող ձայնագրման արուեստանոցի մը համասեփականատէրն է: Ձայնագրման արուեստանոցին միւս համասեփականատէրը Ալեքսէյ Ռոստովն է, որ Ռուսիոյ ամէնատաղանդաւոր երաժիշտներէն, երգեցողութեան ուսուցիչներէն, գործիքաւորողներէն ու երգահաններէն մէկն է: Արուեստանոցէն ներս կը ձայնագրուին վառ ու տաղանդաւոր գործիքաւորողներ ու երգիչներ ինչպէս Ռուսիայէն, այնպէս ալ արտերկրէն:

## Աղբիւրներ
*Տարբեր ոլորտներու մասնագէտ Արմէն Էլչիեան - Արեւմտահայերէն խօսողն ու գրողը: Հարցազրոյց https://www.youtube.com/watch?v=Og57Yu6fIck
* Armen Elchiyan CEO Adviser  
*Արմէն Էլչիեան Կարմիր Ծաղիկ Մը Գարունի Armen Elchiyan
 
## Արտաքին յղումներ

Ստորոգութիւն:Մոսկուա ծնունդներ
Ստորոգութիւն:1980 ծնունդներ
Ստորոգութիւն:Դասախօս
Ստորոգութիւն:Աւագ խորհրդատու
Ստորոգութիւն:Երաժիշտ
Ստորոգութիւն:Գրողներ
Ստորոգութիւն:Ծրագրաւորող
Ստորոգութիւն:Թարգմանիչ